PATVIRTINTA

Skuodo Bartuvos progimnazijos direktoriaus 2020 m. rugsėjo 1 d.

įsakymu Nr. V1-30

**SKUODO BARTUVOS PROGIMNAZIJOS DARBUOTOJŲ VEIKSMŲ, MOKINIUI (VAIKUI) SUSIRGUS AR PATYRUS TRAUMĄ PROGIMNAZIJOJE IR TEISĖTŲ MOKINIO (VAIKO) ATSTOVŲ INFORMAVIMO APIE PROGIMNAZIJOJE PATIRTĄ TRAUMĄ AR ŪMŲ SVEIKATOS SUTRIKDYMĄ TVARKOS APRAŠAS**

**I SKYRIUS**

**BENDROS NUOSTATOS**

1. Skuodo Bartuvos progimnazijos (toliau – progimnazija) darbuotojų veiksmų mokiniui (vaikui) susirgus ar patyrus traumą progimnazijoje ir teisėtų mokinio (vaiko) atstovų informavimo apie progimnazijoje patirtą traumą ar ūmų sveikatos sutrikdymą tvarkos aprašas (toliau – aprašas) parengtas vadovaujantis Lietuvos Respublikos sveikatos apsaugos ministro ir švietimo ir mokslo ministro 2016 m. liepos 21 d. įsakymu Nr. V-966/V-672 „Visuomenės sveikatos priežiūros mokykloje tvarkos aprašas“; Lietuvos Respublikos švietimo ir mokslo ministro įsakymas 2000 m. vasario 11 d. Nr. 113 „Dėl moksleivių nelaimingų atsitikimų tyrimo, registravimo ir apskaitos nuostatų“; Lietuvos Respublikos sveikatos apsaugos ministro 2008 m. sausio 28 d. įsakymu Nr. V-69 „Dėl privalomojo pirmosios pagalbos mokymo programos, privalomojo higienos įgūdžių mokymo programos ir privalomojo mokymo apie alkoholio ir narkotikų žalą žmogaus sveikatai mokymo programos patvirtinimo“; Lietuvos Respublikos sveikatos apsaugo ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2011 „Mokykla, vykdanti bendrojo ugdymo programą. Bendrieji sveikatos saugos reikalavimai“; Lietuvos Respublikos sveikatos apsaugo ministro 2016 m. sausio 26 d. įsakymu Nr.V-93 „Dėl Lietuvos higienos normos HN 75:2016 „Įstaiga vykdanti ikimokyklinio ir/ar priešmokyklinio ugdymo programą. Bendrieji sveikatos saugos reikalavimai.“; Lietuvos Respublikos sveikatos apsaugos ministro 2007 m. rugpjūčio 1 d. įsakymas Nr. V-630 „Dėl visuomenės sveikatos priežiūros specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“.

2. Tvarkos aprašas reglamentuoja darbuotojų veiksmus, mokiniui (vaikui) susirgus ar patyrus traumą progimnazijoje ir teisėtų mokinio (vaiko) atstovų informavimo apie progimnazijoje patirtą traumą ar ūmų sveikatos sutrikdymą.

**II SKYRIUS**

**DARBUOTOJŲ VEIKSMŲ, VAIKUI SUSIRGUS AR PATYRUS TRAUMĄ PROGIMNAZIJOJE IR TEISĖTŲ VAIKO ATSTOVŲ INFORMAVIMO APIE PROGIMNAZIJOJE PATIRTĄ TRAUMĄ AR ŪMŲ SVEIKATOS SUTRIKDYMĄ ORGANIZAVIMAS**

3. Vaikui susirgus progimnazijoje:

3.1. visuomenės sveikatos priežiūros specialistas, socialinis pedagogas, klasės vadovas apie vaiko sveikatos būklę nedelsdamas informuoja mokinio tėvus (globėjus, rūpintojus);

3.2. visuomenės sveikatos priežiūros specialistas įvertina ar mokinys laukia tėvų (globėjų, rūpintojų) VSPS kabinete;

3.3. jei kyla įtarimų, kad mokinys serga užkrečiamąją liga, jis atskiriamas nuo kitų vaikų ir stebimas iki atvyks jo tėvai (globėjai, rūpintojai).

3.4. Jei progimnazijos mokiniui pasireiškia karščiavimas (37,3 °C ir daugiau) ar kiti ūmūs viršutinių kvėpavimo takų, kitų užkrečiamųjų ligų požymiai (pvz., sloga, kosulys, pasunkėjęs kvėpavimas):

3.4.1. PUG, specialiųjų klasių, 1-4 klasių mokytojai pamatuoja mokinio kūno temperatūrą pas progimnazijos visuomenės sveikatos priežiūros specialistą arba pas budėtoją esančiu termometru;

3.4.2. iškviečiami mokinio, kuriam pasireiškia karščiavimas (37.3 °C ir daugiau) arba turinčio akivaizdžius peršalimo požymius (kosėja, sloguoja, pasunkėjęs kvėpavimas) tėvai (globėjai, rūpintojai);

3.4.3. kol atvyks mokinio tėvai (globėjai, rūpintojai) mokinys nuvedamas į visuomenės sveikatos priežiūros specialisto arba sveikatos stebėjimo kabinetą. Dėl tolimesnių veiksmų mokytojas konsultuojasi su visuomenės sveikatos priežiūros specialistu;

3.4.4. 5-8 klasėse dirbantys mokytojai, klasių vadovai, administracijos atstovai, pagalbos mokiniui specialistai, pastebėję mokinį, kuris sloguoja, kosėja ar turi kitų peršalimo požymių telefonu (865593781) iškviečia visuomenės sveikatos priežiūros specialistą, kuris išsiveda mokinį, jį izoliuoja, iškviečia mokinio tėvus (globėjus, rūpintojus), konsultuoja mokytoją dėl tolimesnių veiksmų;

3.4.5. nesant visuomenės sveikatos priežiūros specialisto progimnazijoje, telefonu kviečiamas socialinis pedagogas arba administracijos atstovas, kuris nuveda mokinį į visuomenės sveikatos priežiūros arba sveikatos stebėjimo kabinetą, pamatuoja kūno temperatūrą, iškviečia mokinio tėvus (globėjus, rūpintojus);

3.4.6. išaiškėjus COVID-19 ligos atvejui, visuomenės sveikatos priežiūros specialistas kreipiasi konsultacijai Karštąja koronaviruso linija tel. 1808.

4. Įvykus nelaimingam atsitikimui (traumos atveju) ar esant ūmiam sveikatos sutrikdymui, progimnazijos pedagogai, administracija, ar progimnazijoje esantis visuomenės sveikatos priežiūros specialistas nedelsdami kviečia mokinio tėvus (globėjus, rūpintojus) greitąją medicinos pagalbą telefono Nr. 112 ir teikia pirmąją pagalbą.

5. Nesant visuomenės sveikatos priežiūros specialisto progimnazijoje, įvykus nelaimingam atsitikimui, traumai įvertinęs situaciją, klasės vadovas informuoja mokinio tėvus (globėjus, rūpintojus), progimnazijos direktorių ir stebi mokinį kol atvyks tėvai (globėjai, rūpintojai) ar greitoji medicinos pagalba.

6. Pandemijos bei karantino laikotarpiu klasėse atliekamas valymas ir dezinfekavimas pagal higienos normų reikalavimus, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo sprendimus.

7. Mokinio tėvams (globėjams, rūpintojams) mokinį pasiimti iš progimnazijos būtina:

7.1. kai mokiniui įtariami (nustatomi) ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, kosėja, yra pūlingų išskyrų iš nosies), įvairių traumų atvejais, apžiūrų metu randama utėlių ar glindų, nustatomi niežų požymiai;

7.2. mokinio liga riboja jo dalyvavimą klasės veikloje;

7.3. mokinio būklė (liga) kelia pavojų kitų vaikų ir darbuotojų sveikatai.

8. Po ligos mokinys grįžta į ugdymo įstaigą tik visiškai pasveikęs.

9. Užfiksavus užkrečiamųjų ligų (vėjaraupiai, tymai, skarlatinai ir kt.) atvejus, progimnazijoje esantis visuomenės sveikatos priežiūros specialistas vykdo prevencinę veiklą, pateikia mokinių tėvams (globėjams, rūpintojams) informaciją apie tam tikrų ligų profilaktiką.

10. Progimnazijoje esantis visuomenės sveikatos priežiūros specialistas visus mokinių apsilankymus pas specialistą dėl traumos, nelaimingo atsitikimo, negalavimo registruoja Klaipėdos rajono savivaldybės visuomenės sveikatos biuro vidaus nustatyta tvarka.

11. Visi progimnazijos mokinių nelaimingi atsitikimai, traumos ir kiti patirti incidentai progimnazijoje ugdymo proceso metu yra registruojami Incidentų registravimo žurnale.

**III SKYRIUS**

**BAIGIAMOSIOS NUOSTATOS**

12. Progimnazijoje esantis visuomenės sveikatos priežiūros specialistas ir klasės vadovas yra atsakingi už veiksmų, mokiniui susirgus ar patyrus traumą progimnazijoje ir teisėtų vaiko atstovų informavimo apie progimnazijoje patirtą traumą ar ūmų sveikatos sutrikdymą organizavimą ir vykdymą.

13. Tvarkos aprašo vykdymo kontrolę vykdo progimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_